text: Kritiseerijad võrdlesid Véronika Loubryd omaaegse USA lapstähe Brooke Shieldsi emaga, kes lasi tütrel kümneaastasena alasti poseerida ning kaheteistkümneselt Louis Malle’i filmis "Pretty Baby" prostituuti kehastada. Kuid Véronika kaitses oma otsust lasta Thylane’il modellitööd teha. "Oleme ära öelnud kümnest filmiprojektist ja Ralph Laureni reklaamikampaaniast," rääkis ta Prantsuse veebiküljel jeanmarcmorandini.com.